Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: rendelettel módosított 10/1993. (XII. 30.) MüM rendeletben előírtakra.
Paragraph Index: 332

3. A munkaterület rövid, jellemző leírása A vegyipar területén mérnöki felkészültséget nem igénylő, önállóan vagy mérnök irányítása mellett a gépészeti jellegű üzemeltetői, műszaki fejlesztői, tervezői, irányítói, gyártási, ellenőrzési, karbantartási, környezetvédelmi és műszaki dokumentálási és adminisztrációs feladatokat látja el. Ennek érdekében — részt vesz: = a vegyipari gépek és készülékek, valamint rendszerek korszerűsítési munkáiban, = a vegyipari gépek és készülékek tervezésében, gyártásában, = egyes vegyipari gyártmányok minőségbiztosításában, = folyamatok irányításában, = a gépek, berendezések, műszerek biztonságos üzemeltetésének megszervezésében, = új technológiák kidolgozásában és bevezetésében, = a vegyipari gépek és rendszerek hibafeltárásában, = a vegyipari berendezések gazdaságos kihasználásának biztosításában, 1998/39. szám = műszaki jelentések és dokumentációk összeállításában, = vegyipari vonatkozású vállalkozások vezetésében, kereskedelmi tevékenységben; — folyamatosan ellenőrzi: = a technológiai , munka- és környezetvédelmi fegyelem betartását, = az üzemeltetés, karbantartás, felújítás során felhasznált anyagok, segédanyagok, berendezések, műszerek műszaki paramétereit; — alkalmazza: = a számítástechnikai ismereteit dokumentációk készítésénél, információt megjelenítő adatok feldolgozásánál, = a híradástechnikai és hírközlő berendezéseket a munkafolyamatok zavartalan lebonyolításánál, = kommunikációs ismerteit a társszakmák szakembereivel történő szakmai munkakapcsolat fenntartásánál, = idegennyelv-tudását katalógusok, gépleírások, szakpublikációk tanulmányozásánál; — gondoskodik: = a munkavédelmi, környezetvédelmi és tűzvédelmi előírások adaptálásáról, betartásáról, = a hatáskörébe tartozó gépek, készülékek és berendezések megfelelő műszaki állapotáról, = a folyamatos üzemeltetéshez, termeléshez, karbantartáshoz, javításhoz szükséges anyag-, segédanyag-, gép-, szerszám-, készülék-, mérőeszközés energiaellátásról; — együttműködik: = vegyipari, villamos, elektromos gépeknél felmerülő mechanikus és elektronikus hibák feltárásában, elhárításában. Magasabb szakmai felkészültséget igénylő fizikai jellegű munkák végzése: — gépészeti jellegű laboratóriumi feladatok ellátása, — bonyolult vegyipari berendezések üzemeltetése, — vegyipari gépész jellegű kísérleti munkában való részvétel, — próbaüzemeltetés, hibafeltárás, elhárítás. III. A szakképesítés szakmai követelményei

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes